Yella-d waya deg umyager ay d-yellan ass n uynas gar Mass Lamamra d tnebgit-nnes tabusnit, Massa Bisera Turkovic, ay d-yerzan ɣef Zzayer deg yiwen n udiwenni udem ɣer wudem aydeg derwent tmagliwin n snat-a n tmura yernu yella-d wawal gar-asen ɣef tammidwa icerken snat-a n tmura d tukci n wazal i tgemmi tadelsant d talsant ay icerken iɣerfan azzayri d ubusni.
Cekṛen-d sin-a n yineɣlafen aɣtas n yiduba n snat-an n tmura akken ad sdusen agenses adiplumati gar Zzayer d Sarajevo s urẓam n tmuzal yernu ḥetteten-d ɣef tixxutert n umahil i usmal n unmireg asindisan, ladɣa deg wayen yerzan idis aɣedman, ɣef wakken ay d-yenna ulɣu-a.
I lmend n waya, ssawlen-d sin-a n yidisan daɣ ɣef unmireg asertan d uɣellisan ama deg uswir amnaḍan, ama deg uswir agraɣlan, yernu wekkden-d ɣef wanaḍ n usugget n umciweṛ d usemyuddes gar snat-a n tmura deg wayen yerzan timsal n tnafut tucrikt.
kab_Latn kab_Latn kab_Latn